  Туспуктэм: Григорий Фомин Майя Бывальцева Удмуртиын Монтаж лэсьтонъя но операторлэн устолыкезъя «Кутскон» школае куриськонъёсты кутон мынэ. Оглом 40 адямиез дышетыны чакламын. Со сярысь ивортодэтъя «Умдуртия» агентстволы ӵектосэз гожтӥсь Пётр Пушкин вераз. « Уж чакламын кык потокъя, котькудаз дышетскоз 20 адями. Нырысь теоретической база сётӥське, собере кутске практика, кытын дышетскисьёс тодматскозы техникаен: телефонысен кутскыса, йылпумъяса профессиональной техникаен – камераос, оборудование, кудӥз кутӥське монтаж лэсьтыны » Пётр Пушкин, «Монтаж лэсьтонъя но операторлэн устолыкезъя «Кутскон» школа» ӵектосэз гожтӥсь Куриськонъёсты кутон чӧслконпусъя 25-тӥ толсурозь мыноз. Дышетон 14-35 аресъем егитъёс но солэсь бадӟымгес адямиос понна чакламын. « Акцент лэсьтомы егитъёс вылэгес, малы ке шуоно милям валтӥсь ужпум – бӧрысь адямиос, кудъёсыз потозы та школа пыр, асьсэлэсь тодон-валанзэс не только, шуом, ас ужазы гинэ кутыны мед быгатозы, но и басьтэм тодон-валанзэс мед быгатозы кинлы ке но ватсаса сётыны но. Сыӵе, шуом, кузница кадров » Пётр Пушкин, «Монтаж лэсьтонъя но операторлэн устолыкезъя «Кутскон» школа» ӵектосэз гожтӥсь Ӵектосэз быдэсъян инвожоозь мыноз. Школаын дышетскон дунтэк луоз, ӵектос Россиысь егитъёсын ужанъя агентстволэсь грант утӥз. Тодэ вайытом, Удмуртиын нылпиослы удмурт кылын видеоблогъёс кылдыто. Тегъёс: егитъёс видео Удмуртия  